Hukumar hana fasa kwauri ta ja hankalin ‘yan kasuwa – Dala FM Kano
Hukumar hana fasa kwauri ta ja hankalin ‘yan kasuwa
Hukumar hana fasa kwauri ta kasa shiyyar Kano da Jigawa ta ce za ta samar da hanyoyin wayar da kan ‘yan kasuwa game da abubuwan da gwamnati ta hana shigowa dasu kasuwanin kasar nan.
Kwanturolan hukumar mai kula da Kano da Jigawa Nasir Ahmad, ne ya bayana hakan lokacin da ya ziyarci manajan daraktan hukumar kasuwar Sabon Gari Alhaji Uba zubairu Yakasai.
HUKUMAR HANA FASA KAURI TAYI GARGADI GA YAN SUMOGA.
Zamu kara habaka ilimi da lafiya -Ganduje
Nasir Ahmad, ya kara da cewa akwai bukatar ‘yan kasuwa da sauran jama’a su sanya kishin kasa a ransu tare da kaucewa fasa kwauri.
A nasa jawabin manajan daraktan kasuwar ta Sabon Gari, Alhaji Uba Zubairu Yakasai, ya yabawa hukumar tare da yin kira ga shugaban wajen yin aiki tare.
Wakilinmu Abba Isah Muhammad, ya ruwaito cewa yayin ziyarar an saurari koke daga manyan ‘yan kasuwa, inda suka roki hukuma ta sa baki wajen baiwa ‘yan kasuwa damar shigo da kayansu dake jibge a bakin iyakokin kasar nan dan kaucewa tafka asara.
Yadda aka cafke budurwa na kokarin shigar da kwaya gidan gyaran hali na Kano
Jami’an gidan gyaran hali na Kurmawa dake nan Kano sun cafke wata budurwa mai suna Zainab Musa ‘yar kimanin shekaru 20 mazauniyar unguwar Hotoro Dan Marke dake nan Kano a yammacin yau.
Ana zargin Zainab Musa da yunkurin shigar da kwaya samfurin Exol har guda 360 acikin miya zuwa gidan gyaran hali na Kurmawa da yammacin yau.
Wakilin mu Abubakar Sabo ya tattauna da budurwar jim kadan bayan da aka cafke ta inda ta bayyana masa cewa ita ko kadan bata san menene aciki ba, hassalima kawai ta zo gidan gyaran halin ne domin kawowa dan uwanta abinci.
Saidai wani abokin dan uwan nata Mai suna Abdullahi mazaunin unguwar Hotoro, ya ba ta wannan kwanon don ta taho dashi, amma bata san menene aciki ba.
Har ila yau gidan rediyon Dala FM ya ji ta bakin kakakin hukumar gidan gyaran halin ta jihar Kano DSP. Musbahu Lawan Kofar Nassarawa inda ya tabbatar da faruwar al’amarin, ya kuma ce yanzu haka wannan budurwa tana hannunsu kuma suna cigaba da tattara bayanai akai domin su mika ta hannun ‘yan sanda.
Kotu ta aike da wasu matasa gidan gyaran hali
Kotu ta aike da sadiya haruna gidan gyaran hali
Yadda wata mata ta ransa ranta garin zubar da ciki a Kano
Wannan al’amari dai ya faru ne a ranar biyar 5 ga watan Mayun shekara ta 2019 da muke ciki, inda wani mutum mai suna Zahraddin Ado ya dauki matar ya kaita gidan wata ma’aikaciyar lafiya mai suna Jummai don ta zubar mata da ciki.
Sai dai a yayin da aka yiwa matar aikin zubar da ciki, a dakin tiyatar da jummai ta bude a gidanta, nan take ta rasa ranta.
A yau ne dai aka gurfanar da wadanda ake zargin a kotun majistiri mai lamba 30 karkashin mai shari’a Yusuf Sulaiman, lauyan gwamnati Barista Lamido Soron dinki ya gabatar da kunshin tuhumar, inda ya bayyana cewar ana zargin su da hada baki da aikata kisan kai.
A karshe dai alkali ya sanya ranar Litinin 18 ga watan da muke ciki domin cigaba da sauraron shari’ar.
Wakilin mu Yusuf Nadabo Isma’il yayi kokarin jin ta bakin lauyan gwamnati amma abun ya ci tura.
BABA SUDA 09 10 2019 Wata mata tayi barin ciki sakamakon dukan da ta sha
Yadda kotu ta wanke matar da ake zargi da kashe mijinta a Kano
Kotu ta yankewa lauyan bogi hukunci a Kano
Kotun majistiri mai lamba 35 dake nan Kano, karkashin mai shari’a Sanusi Usman Atana ta yanke hukuncin daurin watanni 20 babu zabin tara ga wani mutum mai suna Prince Ekele.
An gurfanar da Ekele a gaban kotun ne, bisa zargin yana yin sojin gona inda yake yin shigar lauyoyi, sannan yake bi kotuna yana tsayawa masu laifuka da sunan cewa shi lauya ne.
Yayinda ake gabatar da shari’ar Prince Ekele ya amsa laifinsa, inda kotun ta tambayi mai gabatar da kara Nura Mukhtar Funtua kan ko an taba gabatar da Ekele a gaban wata kotu da zargin wani lefi?
A nan ne Nuran ya shaidawa kotun cewar tabbas a kwai tuhumar zamba cikin aminci a kan Ekele cikin kunshin wata kara da wani mutum ya shigar akan cewar ya karbi kudin haya a matsayinsa na lauyansa ya kuma yi uzurin gabansa da kudin har naira miliyan biyu da rabi.
Rashin tsoron Allah ne ke sa yawaitar kisan gilla – Lauya
An halastawa iyaye yi wa yara auren fari-Lauya